Suatu Ketika

Suatu Ketika merupakan filem sukan bola sepak Malaysia 2019. Filem ini mengisahkan semangat pasukan bola sepak budak lelaki kampung yang melawan pasukan juara sekolah British dalam kejohanan kecil tempatan. 

Filem ini ditayangkan pada 12 September 2019 di Malaysia dan mendapat ulasan positif dari pengkritik dan penonton. 

Sinopsis
Pada tahun 1952 sebelum Merdeka di Ujong Pasir, Melaka, filem ini menceritakan kisah budak-budak lelaki sekolah kampung berumur hampir 12 tahun dari pelbagai latar belakang yang membentuk satu pasukan bola sepak, supaya dapat memasuki JG Davidson, kejohanan piala remaja tempatan. Biarpun tiada latihan betul, seragam ataupun bola sepak sebenar, tetapi mereka ini adanya semangat dan azam. 

Dengan bantuan guru dan seorang pekebun sekolah sebagai jurulatih, mereka melatih dan belajar semangat setia kawan. Sekarang skuad ini perlu melawan dengan juara bertahan, pasukan pelajar dari sekolah British, St James untuk layak masuk ke perlawanan seterusnya. Mampukah mereka menerus dalam kejohanan ini? 

Pelakon
Namron sebagai Pak Sa'adon
Pekin Ibrahim sebagai Cikgu Sulaiman
Danial Akmal Fariz sebagai Syukri
Armand Ezra Ezal sebagai Usop
Farez Iqmal sebagai Atan
Kuhan Divagaran sebagai Guna
Dheva Naish sebagai Suresh
Daniel Syahidan sebagai Husin
Putera Syazwan sebagai Bakri
Lim Xuan sebagai Lee Meng
Azlan Raihan sebagai Dol
Danial Iman sebagai Tuah
Ahmas sebagai Panjang
Adeq Jiey sebagai Kudin
Farah Ahmad sebagai Latipah
Syafnida Shuhaimi sebagai Cikgu Rokiah
Din Tamam sebagai Selamat
Toby Keen sebagai Roger
Charlie Numan Salleh sebagai Kudin Tua

Penerbitan
Kos pembikinan filem ini ialah RM 3.6 juta. Filem ini memilih pelakon-pelakon muda dari 8 hingga 12 tahun pada tahun 2016 melalui proses uji bakat. Penggambaran dijalankan di tempat Selangor seperti Kuala Kangsar, Kuala Selangor dan Banting pada 2017. Penyanyi Zainal Abidin dan Viona menulis lagu untuk filem, manakala Michael Veerapen merupakan penggubah muzik filem.

Rujukan

Pautan luar


Kategori:Filem Malaysia
Kategori:Filem sukan Malaysia
Kategori:Filem Malaysia tahun 2019